Document ID: 32006R0913

32006R0913
L 169/1
JURNALUL OFÍCIAL AL UNIUNII EUROPENE
REGULAMENTUL (CE) NR. 913/2006 AL CONSILIULUI
din 19 iunie 2006
de modificare a anexei la Regulamentul (CE) nr. 2042/2000 de instituire a unui drept definitiv antidumping asupra importurilor de sisteme de telecamere originare din Japonia
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulament de bază”),
având în vedere propunerea Comisiei, prezentată după consultarea comitetului consultativ,
întrucât:
A. PROCEDURI ANTERIOARE
(1)
Prin Regulamentul (CE) nr. 1015/94 (2), Consiliul a instituit un drept antidumping definitiv la importurile de sisteme de telecamere originare din Japonia.
(2)
În septembrie 2000, Consiliul, prin Regulamentul (CE) nr. 2042/2000 (3), a confirmat drepturile antidumping definitive instituite de Regulamentul (CE) nr. 1015/94 (astfel cum a fost modificat ulterior), în conformitate cu articolul 11 alineatul (2) din regulamentul de bază.
(3)
La articolul 1 alineatul (3) litera (e) din Regulamentul (CE) nr. 2042/2000, Consiliul a exclus în mod explicit din domeniul de aplicare a dreptului antidumping sistemele de camere prevăzute în anexa la respectivul regulament (denumită în continuare „anexă”), care sunt modele profesionale din gama superioară, încadrându-se din punct de vedere tehnic în definiția produsului de la articolul 1 alineatul (2) din respectivul regulament, dar care nu pot fi considerate ca fiind sisteme de telecamere.
(4)
Prin avizul din 29 septembrie 2005 (4), Comisia a inițiat o reexaminare, în temeiul articolului 11 alineatul (2) din regulamentul de bază, cu privire la măsurile antidumping aplicabile importurilor de sisteme de telecamere originare din Japonia.
B. ANCHETĂ PRIVIND NOILE MODELE DE SISTEME DE CAMERE PROFESIONALE
1. PROCEDURĂ
(5)
Doi producători-exportatori japonezi, respectiv Matsushita și Hitachi Denshi (Europa) GmbH („Hitachi”), au informat Comisia cu privire la intenția lor de a introduce noi modele de sisteme de camere profesionale pe piața comunitară și au solicitat Comisiei să adauge aceste sisteme de camere și accesoriile lor la lista din anexa la Regulamentul (CE) nr. 2024/2000 și astfel să fie excluse din domeniul de aplicare a drepturilor antidumping.
(6)
Prin urmare, Comisia a informat industria comunitară și a deschis o anchetă vizând în exclusivitate să determine dacă produsele în cauză se încadrează în domeniul de aplicare a drepturilor antidumping și dacă dispozitivul Regulamentului (CE) nr. 2042/2000 trebuie să fie modificat în consecință.
2. MODELE SUPUSE ANCHETEI
(7)
Cererile de scutire prezentate, însoțite de informațiile tehnice necesare, aveau în vedere următoarele modele:
Matsushita:
-
cap cameră AK-HC910L;
-
cap cameră AK-HC1500G;
-
unitate de control a camerei AK-HRP900;
-
unitate de control a camerei AK-HRP150.
Toate aceste modele au fost prezentate ca fiind modele noi care înlocuiesc versiunile mai vechi excluse deja de la măsurile antidumping în vigoare.
Hitachi:
-
cap cameră DK-H31;
-
unitate de control de la distanță RU-3300N.
Ambele modele au fost prezentate ca fiind modele foarte apropiate de versiunile mai vechi excluse deja de la măsurile antidumping în vigoare. Acestea nu sunt oferite în combinație cu un sistem triaxial sau cu un adaptor triaxial și sunt utilizate pentru supraveghere video și teleconferințe, precum și în laboratoare și biblioteci.
3. CONCLUZII
(a) Capete cameră AK-HC910L și AK-HC1500G, unități de control ale camerelor AK-HRP900 și AK-HRP150
(8)
Capetele cameră AK-HC910L și AK-HC1500G și unitățile de control ale camerelor AK-HRP900 și AK-HRP150 se încadrează în descrierea produsului de la articolul 1 alineatul (2) litera (a) din Regulamentul (CE) nr. 2042/2000. Cu toate acestea, acestea sunt utilizate în principal pentru aplicații profesionale și sunt considerate ca fiind sisteme de camere profesionale în sensul articolului 1 alineatul (3) litera (e) din Regulamentul (CE) nr. 2042/2000. Prin urmare, acestea trebuie excluse din sfera de aplicare a măsurilor antidumping existente și adăugate în anexa la Regulamentul (CE) nr. 2042/2000.
(9)
În conformitate cu practicile constante ale instituțiilor comunitare, aceste sisteme de telecamere trebuie să fie scutite de dreptul antidumping de la data primirii, de către serviciile Comunității, a cererii de scutire corespunzătoare. În consecință, toate importurile de camere menționate în continuare, efectuate începând cu 5 septembrie 2005, trebuie scutite de dreptul antidumping:
Matsushita:
-
cap cameră AK-HC910L;
-
cap cameră AK-HC1500G;
-
unitate de control a camerei AK-HRP900;
-
unitate de control a camerei AK-HRP150.
(b) Capete cameră DK-H31 și unitate de control de la distanță RU-3300N
(10)
Capul cameră DK-H31 și unitatea de control de la distanță RU-3300N se încadrează în descrierea produsului de la articolul 1 alineatul (2) litera (a) din Regulamentul (CE) nr. 2042/2000. Cu toate acestea, acestea sunt utilizate în principal pentru scopuri profesionale și nu sunt vândute cu sistemul sau adaptorul triaxial corespunzător pe piața comunitară. În consecință, s-a concluzionat că acestea trebuie să fie considerate ca fiind sisteme de camere profesionale în sensul articolului 1 alineatul (3) litera (e) din Regulamentul (CE) nr. 2042/2000. Prin urmare, acestea trebuie excluse din domeniul de aplicare a măsurilor antidumping existente și adăugate în anexa la Regulamentul (CE) nr. 2042/2000.
(11)
În conformitate cu practicile constante ale instituțiilor comunitare, aceste sisteme de telecamere trebuie să fie scutite de dreptul antidumping de la data primirii, de către serviciile Comisiei, a cererii de scutire corespunzătoare. În consecință, toate importurile de camere menționate în continuare, efectuate începând cu 3 noiembrie 2005, trebuie scutite de dreptul antidumping:
Hitachi:
-
cap cameră DK-H31;
-
unitate de control de la distanță RU-3300N.
4. INFORMAREA PĂRȚILOR INTERESATE ȘI CONCLUZII
(12)
Comisia a informat industria comunitară și exportatorii de sisteme de telecamere cu privire la concluziile sale și le-a dat posibilitatea să își prezinte punctul de vedere. Nu a existat nici o obiecție la concluziile Comisiei.
(13)
Ținând seama cele menționate anterior, Regulamentul (CE) nr. 2042/2000 trebuie modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2042/2000 se înlocuiește cu textul din anexa la prezentul regulament.
Articolul 2
(1) Prezentul regulament intră în vigoare în ziua următoare datei publicării în Jurnalul Oficial al Uniunii Europene.
(2) Prezentul regulament se aplică importurilor de următoarele modele, produse și exportate în Comunitate de către producătorii-exportatori menționați în continuare:
(a)
Matsushita, de la 5 septembrie 2005:
-
cap cameră AK-HC910L;
-
cap cameră AK-HC1500G;
-
unitate de control a camerei AK-HRP900;
-
unitate de control a camerei AK-HRP150.
(b)
Hitachi, de la 3 noiembrie 2005:
-
cap cameră DK-H31;
-
unitate de control de la distanță RU-3300N.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 19 iunie 2006.

Labels: 12
3
4
18